मानिसलाई खेती गर्ने रुचि नभएर खेत बाँझो हुने क्रम बढेको छ । ०५३ सालसम्म जग्गा नभएकाले अरूको जग्गा कमाउँदा मोहियानी पाउने व्यवस्था गरिएको थियो । भूमिसम्बन्धी ऐन, २०२१ मा चौथो संशोधन गरेर मोहियानी व्यवस्था हटाइयो । त्यसपछि जग्गा कमाउन दिने र लिनेसम्बन्धी भरपर्दो व्यवस्था गरिएन । जग्गा कमाउन चाहनेहरूले कति समय कमाउन पाउने, निश्चित भएन । जग्गाधनीले बीचैमा जमिन लियो भने के गर्ने भन्ने अन्योलमा रहे, खेत कमाउनेहरू । जग्गाधनीहरूलाई पनि सरकारले फेरि मोहीको व्यवस्था गरिदिएर जग्गा गुमाउनुपर्ला कि भन्ने डर भयो । जग्गा कमाउनेले दिगो हिसाबले लगानी गर्ने स्थिति बनेन ।
